Priekšlikums EIROPAS PARLAMENTA UN PADOMES REGULA ar ko paredz aizsardzību pret trešās valsts pieņemtu tiesību aktu eksteritoriālas piemērošanas sekām un no tiem izrietošām vai ar tiem pamatotām darbībām (pārstrādāta) /* COM/2015/048 final - 2015/0027 (COD) */





PASKAIDROJUMA RAKSTS 1. Tautu Eiropas kontekstā Komisija piešķir lielu nozīmi Savienības tiesību vienkāršošanai un skaidrošanai, lai tās padarītu skaidrākas un pieejamākas pilsoņiem, tādējādi sniedzot tiem jaunas iespējas un izdevību izmantot tiem piešķirtās īpašās tiesības. Šo mērķi nevar sasniegt kamēr daudzie noteikumi, kas tikuši grozīti vairākas reizes, bieži diezgan būtiski, paliek izkaisīti, tādā veidā, ka tie jāmeklē daļēji oriģinālajā dokumentā un daļēji vēlākajos grozošajos dokumentos. Tādējādi, lai identificētu šī brīža noteikumus, ir vajadzīgs nozīmīgs pētījums, kas salīdzina dažādus instrumentus. Šajā sakarā to noteikumu kodifikācija, kas bieži tikuši grozīti, ir arī svarīga, lai tiesību akti būtu skaidri un pārskatāmi. 2. Komisija 1987. gada 1. aprīlī nolēma[1] sniegt rīkojumus saviem darbiniekiem, ka visiem tiesību aktiem jābūt kodificētiem ne vēlāk kā pēc desmit grozījumiem, uzsverot, ka šī ir minimālā prasība un ka struktūrām jācenšas kodificēt pat īsākos laika posmos tekstus par kuriem tās ir atbildīgas, lai nodrošinātu, ka noteikumi ir skaidri un viegli saprotami. 3. Edinburgas Eiropadomes (1992. g. decembris) prezidentūras secinājumi to apstiprināja[2], uzsverot kodifikācijas nozīmi, jo tā nodrošina piemērojamo tiesību skaidrību attiecībā uz to, kādas tiesības attiecīgam jautājumam piemērojamas attiecīgajā laikā. Kodifikācija jāveic pilnīgā atbilstībā normālajai procedūrai Savienības tiesību aktu pieņemšanai. 4. Šī priekšlikuma mērķis ir uzņemties Padomes 1996. gada 22. novembra Regulas (EK) Nr. 2271/96, ar ko paredz aizsardzību pret trešās valsts pieņemtu tiesību aktu eksteritoriālas piemērošanas sekām un no tiem izrietošām vai ar tiem pamatotām darbībām[3] kodifikāciju. Jaunā regula pārņems dažādos tajā ietvertos tiesību aktus[4]; šis priekšlikums pilnībā saglabā kodificēto tiesību aktu saturu. Vienlaikus ir nepieciešams Regulas (EK) Nr. 2271/96 5. panta un 12. pantā ieviest dažus grozījumus pēc būtības, lai piešķirtu pilnvaras Komisijai noteikt minētās regulas 5. panta otrajā daļā ietvertā noteikuma piemērošanas nosacījumus. Līdz ar to priekšlikums tiek iesniegts pārstrādātā formā. 5. Pārstrādātais priekšlikums tika izstrādāts pamatojoties uz iepriekšēju Regulas (EK) Nr. 2271/96 un tās grozošo tiesību aktu konsolidāciju 22 oficiālajās valodās, ko veica Eiropas Savienības Publikāciju birojs ar datu apstrādes sistēmas palīdzību. Ja pantiem ir piešķirti jauni numuri, atbilstību veco un jauno numuru starpā parāda tabulā, kas atrodas pārstrādātās regulas III pielikumā. ê 2271/1996 (pielāgots) 2015/0027 (COD) Priekšlikums EIROPAS PARLAMENTA UN PADOMES REGULA ar ko paredz aizsardzību pret trešās valsts pieņemtu tiesību aktu eksteritoriālas piemērošanas sekām un no tiem izrietošām vai ar tiem pamatotām darbībām (pārstrādāta) EIROPAS PARLAMENTS UN EIROPAS SAVIENĪBAS PADOME, ņemot vērā Ö Līgumu par Eiropas Savienības darbību Õ, un jo īpaši tā Ö 64., 207. panta 2. punktu. un 352. pantu Õ, ņemot vērā Eiropas Komisijas priekšlikumu, pēc leģislatīvā akta projekta nosūtīšanas valstu parlamentiem, ņemot vērā Eiropas Ekonomikas un sociālo lietu komitejas atzinumu[5], saskaņā ar parasto likumdošanas procedūru, tā kā: ò jauns (1) Padomes Regula (EK) Nr. 2271/96[6] ir vairākkārt būtiski grozīta[7]. Tā kā ir jāizdara turpmāki grozījumi, skaidrības labad minētā regula būtu jāpārstrādā. ê 2271/96 1. apsvērums (pielāgots) (2) Ö Savienības Õ mērķi ietver pasaules tirdzniecības harmoniskas attīstības veicināšanu un starptautiskās tirdzniecības ierobežojumu pakāpenisku atcelšanu. ê 2271/96 2. apsvērums (pielāgots) (3) Ö Savienība Õ pieliek visas pūles, lai pēc iespējas sasniegtu mērķi – brīvu kapitāla apriti starp dalībvalstīm un trešām valstīm, tostarp jebkādu ierobežojumu novēršanu tiešo ieguldījumu, ieskaitot ieguldījumus nekustamajā īpašumā, finanšu pakalpojumu sniegšanā vai vērtspapīru ievešanā kapitāla tirgos. ê 2271/96 3. apsvērums (pielāgots) (4) Trešā valsts ir ieviesusi konkrētus normatīvos aktus un citus juridiskus instrumentus nolūkā reglamentēt Ö dalībvalstu Õ jurisdikcijā esošo fizisko un juridisko personu darbību. ê 2271/96 4. apsvērums (5) Ar savu eksteritoriālo piemērošanu šādi normatīvie akti un citi juridiskie instrumenti, ir pretrunā starptautiskajām tiesībām un kavē iepriekšminēto mērķu sasniegšanu. ê 2271/96 5. apsvērums (pielāgots) (6) Šādi normatīvi akti un citi juridiski instrumenti un ar tiem pamatota vai no tiem izrietoša rīcība ietekmē vai, iespējams, var ietekmēt iedibināto tiesisko kārtību, un tiem ir nelabvēlīga ietekme uz Ö Savienības Õ interesēm un to fizisko un juridisko personu interesēm, kas īsteno savas tiesības saskaņā ar Ö Līgumu par Eiropas Savienības darbību (LESD) Õ. ê 2271/96 6. apsvērums (pielāgots) (7) Šajos izņēmuma apstākļos Ö ir jāaizsargā Õ iedibinātā tiesiskā kārtība, Ö Savienības Õ intereses un minēto fizisko un juridisko personu intereses Ö Savienības līmenī Õ, jo īpaši novēršot, neitralizējot, aizkavējot attiecīgo ārvalstu tiesību aktu iedarbību vai citādi pretdarbojoties tai. ê 2271/96 7. apsvērums (8) Prasība sniegt informāciju saskaņā ar šo regulu neliedz dalībvalstij pieprasīt, lai tāda paša veida informāciju sniegtu arī minētās valsts iestādēm. ê 2271/96 8. apsvērums (9) Padome ir pieņēmusi Vienoto rīcību 96/668/KĀDP[8], lai nodrošinātu, ka dalībvalstis veic vajadzīgos pasākumus to fizisko un juridisko personu aizsardzībai, kuru intereses ietekmē iepriekšminētie tiesību akti un ar tiem pamatotās darbības, ja minētās intereses neaizsargā šī regula. ê 37/2014 1. pants un pielikuma 6. punkts ð jauns (10) Komisijai būtu jāpiešķir pilnvaras pieņemt deleģētos aktus saskaņā ar LESD 290. pantu, lai grozītu šīs regulas I pielikumu, kā arī ð noteikt kritērijus, lai atļautu personām pilnīgi vai daļēji pakļauties kādai prasībai vai aizliegumam, tostarp ārvalstu tiesu pieprasījumiem, gadījumos, kad nepakļaušanās nodarītu nopietnu kaitējumu viņu vai Savienības interesēm. ï Ir īpaši būtiski, lai Komisija, veicot sagatavošanas darbus, rīkotu atbilstīgas apspriešanās, tostarp ekspertu līmenī. Komisijai, sagatavojot un izstrādājot deleģētos aktus, būtu jānodrošina vienlaicīga, savlaicīga un atbilstīga attiecīgo dokumentu nosūtīšana Eiropas Parlamentam un Padomei. (11) Lai nodrošinātu vienādus nosacījumus šīs regulas īstenošanai, Komisijai būtu jāpiešķir īstenošanas pilnvaras. Šīs pilnvaras būtu jāīsteno atbilstīgi Eiropas Parlamenta un Padomes Regulai (ES) Nr. 182/2011[9]. ê 2271/96 11. apsvērums (pielāgots) (12) Šīs regulas dažu noteikumu pieņemšanai Ö LESD Õ paredz tikai Ö 352 Õ. pantā norādītās pilnvaras, ê 2271/96 (pielāgots) IR PIEŅĒMUŠAS ŠO REGULU. 1. pants Šī regula nodrošina aizsardzību un pretdarbojas normatīvajiem aktiem un citiem juridiskajiem instrumentiem, Ö kas uzskaitīti I pielikumā Õ kā arī ar tiem pamatotu un no tiem izrietošu darbību eksteritoriālas piemērošanas sekām, ja šāda piemērošana ietekmē 11. pantā norādīto personu intereses, kas nodarbojas ar starptautisko tirdzniecību un/vai kapitāla apriti un ar to saistītajiem komercpasākumiem starp Ö Savienību Õ un trešām valstīm. ê 37/2014 1. pants un pielikuma 6. punkta 1. apakšpunkts (pielāgots) Komisija tiek pilnvarota pieņemt deleģētos aktus saskaņā ar 12. pantu, lai I pielikumam pievienotu normatīvus aktus un citus juridiskus instrumentus, kurus piemēro eksteritoriāli un kuri negatīvi ietekmē Savienības intereses un to fizisko un juridisko personu intereses, kas īsteno savas tiesības saskaņā ar Ö LESD Õ, vai svītrotu tos, ja tiem vairāk nav šādas ietekmes. ê 2271/96 (pielāgots) 2. pants Ja I pielikumā uzskaitītie normatīvie akti vai ar tiem pamatotās vai no tiem izrietošās darbības tieši vai netieši ietekmē jebkuras 11. pantā norādītās personas ekonomiskās un/vai finansiālās intereses, šī persona attiecīgi informē Komisiju 30 dienās no dienas, kad tā saņēmusi šādu informāciju. Ciktāl tiek skartas juridiskas personas intereses, pienākums Ö informēt Komisiju Õ attiecas uz direktoriem, vadītājiem un citām personām, kas pilda vadības pienākumus. Pēc Komisijas lūguma šāda persona sniedz visu saskaņā ar šo regulu būtisko informāciju atbilstoši Komisijas pieprasījumam 30 dienās no šī pieprasījuma dienas. Visu informāciju iesniedz Komisijai tieši vai ar dalībvalstu kompetento iestāžu starpniecību. Ja informāciju iesniedz tieši Komisijai, tā nekavējoties informē tās dalībvalsts kompetentās iestādes, kurā ir informāciju sniegušās personas dzīvesvieta vai kur tā ir reģistrēta. 3. pants Visu saskaņā ar 2. pantu sniegto informāciju izmanto tikai tiem nolūkiem, kādiem tā sniegta. Uz konfidenciālu informāciju vai informāciju, kas sniegta kā konfidenciāla, attiecas dienesta noslēpuma noteikumi. Komisija neatklāj šo informāciju bez to sniegušās personas īpašas atļaujas. Šādas informācijas paziņošana ir atļauta, ja Komisijai ir šāds pienākums vai tā ir pilnvarota to darīt, jo īpaši saistībā ar tiesvedību. Šādā paziņojumā jāņem vērā attiecīgās personas likumīgās intereses, lai netiktu izpausti tās komercnoslēpumi. Šis pants neliedz Komisijai atklāt vispārēju informāciju. Tas nav atļauts, ja šāda atklāšana nav saderīga ar informācijas sākotnējo nolūku. Konfidencialitātes pārkāpuma gadījumā informācijas avotam ir tiesības prasīt, lai, atkarībā no apstākļiem, informāciju dzēš, neievēro vai izlabo. 4. pants Neviens tiesas spriedums un neviens ārpus Ö Savienības Õ esošas administratīvas iestādes lēmums, ar ko tieši vai netieši piemēro I pielikumā precizētos normatīvos aktus vai uz tiem pamatotas vai no tiem izrietošas darbības, nekādā veidā netiek atzīts vai izpildīts. 5. pants Neviena 11. pantā norādītā persona tieši, ar palīga vai citas personas starpniecību, ar darbību vai ar tīšu bezdarbību nepakļaujas nevienai prasībai vai aizliegumam, tostarp ārvalstu tiesu pieprasījumus, kas tieši vai netieši pamatojas uz I pielikumā precizētajiem normatīvajiem aktiem vai izriet no tiem, kā arī ar šiem tiesību aktiem pamatotām vai no tiem izrietošām darbībām. Saskaņā ar 7. panta b) punktu un 8. pantā noteikto kārtību personām var atļaut pilnībā vai daļēji pakļauties šiem normatīvajiem aktiem tādā mērā, lai nepakļaušanās nenodarītu nopietnu kaitējumu viņu pašu vai Ö Savienības Õ interesēm. Šī noteikuma piemērošanas kritēriju nosaka saskaņā ar 8. pantā izklāstīto kārtību. Ja ir pietiekami pierādījumi, ka nepakļaušanās izraisītu nopietnu kaitējumu fiziskai vai juridiskai personai, Komisija nekavējoties iesniedz 8. panta 1. punktā minētajai komitejai saskaņā ar Ö šīs Õ regulas noteikumiem veicamo pasākumu projektu. ò jauns Komisija ir pilnvarota pieņemt deleģētos aktus saskaņā ar 12. pantu, lai noteiktu kritērijus šī panta otrās daļas piemērošanai. ê 2271/96 (pielāgots) 6. pants Ikvienai 11. pantā minētajai personai, kas iesaistās 1. pantā minētajās darbībās, ir tiesības saņemt atlīdzību par jebkādiem zaudējumiem, tostarp tiesas izdevumus, ko šai personai radījusi I pielikumā precizēto normatīvo aktu piemērošana vai ar tiem pamatotas vai no tiem izrietošas darbības. Šādu atlīdzību var iegūt no fiziskas vai juridiskas personas vai jebkuras citas juridiskas vienības, kas radījusi zaudējumus, vai no jebkuras personas, kura darbojas tās interesēs vai kā starpnieks. Saskaņā ar šo pantu uzsāktai tiesvedībai un pasludinātam spriedumam piemēro Eiropas Parlamenta un Padomes Regulu (ES) Nr. 1215/2012[10]. Atlīdzību var iegūt, pamatojoties uz minētās regulas II nodaļas 2., 3., 4., 6. un 7. iedaļas noteikumiem, kā arī saskaņā ar minētās regulas 67. pantu ar jebkuras dalībvalsts, kurā šai personai, juridiskai vienībai, personai, kas darbojas tās interesēs vai starpniekam, ir īpašums, tiesās uzsāktas tiesvedības starpniecību. Neierobežojot citus pieejamos līdzekļus, un saskaņā ar piemērojamo likumu, atlīdzību var iegūt apķīlājot un pārdodot īpašumu, tostarp Ö Savienībā Õ reģistrētas juridiskas personas akcijas, kas pieder šīm personām, juridiskām personām, personām, kuras Ö Savienībā Õ rīkojas to interesēs, vai starpniekiem. 7. pants Šīs regulas īstenošanai Komisija: a) pamatojoties uz saskaņā ar šo regulu iegūtu informāciju, nekavējoties un pilnībā informē Eiropas Parlamentu un Padomi par 1. pantā norādīto likumu, citu normatīvo aktu un juridisku instrumentu un no tiem izrietošu darbību sekām un regulāri šai sakarā sniedz izsmeļošu publisku ziņojumu; b) saskaņā ar 5. pantā izklāstītajiem nosacījumiem piešķir pilnvaras un, nosakot termiņu attiecībā uz komitejas sniegto atzinumu, pilnībā ņem vērā termiņu, kas jāievēro personām, uz kurām attiecas pilnvaras; c) Eiropas Ö Savienības Õ Oficiālajā Vēstnesī publicē paziņojumu par spriedumiem un lēmumiem, uz ko attiecas 4. un 6. pants; d) Eiropas Ö Savienības Õ Oficiālajā Vēstnesī publicē 2. pantā minēto dalībvalstu kompetento iestāžu nosaukumus un adreses. ê 37/2014 1. pants un pielikuma 6. punkta 3. apakšpunkts 8. pants 1. Lai īstenotu 7. panta b) punktu, Komisijai palīdz Eksteritoriālo tiesību aktu komiteja. Īstenošanas aktus pieņem saskaņā ar pārbaudes procedūru, kas minēta šā panta 2. punktā. Minētā komiteja ir komiteja Regulas (ES) Nr. 182/2011 nozīmē. 2. Ja ir atsauce uz šo punktu, piemēro Regulas (ES) Nr. 182/2011 5. pantu. ê 2271/96 (pielāgots) 9. pants Katra dalībvalsts nosaka sankcijas, kas piemērojamas jebkura šīs regulas attiecīgā noteikuma pārkāpuma gadījumā. Šādām sankcijām jābūt efektīvām, proporcionālām un preventīvām. 10. pants Komisija un dalībvalstis informē viena otru par veiktajiem pasākumiem saskaņā ar šo regulu, kā arī sniedz visu pārējo būtisko informāciju, kas attiecas uz šo regulu. 11. pants 1. Šo regulu piemēro: a) ikvienai fiziskai personai, kas ir Ö Savienības Õ rezidents un dalībvalsts pilsonis; b) ikvienai juridiskai personai, kas ir reģistrēta Ö Savienībā Õ; c) ikvienai fiziskai vai juridiskai personai, kas minēta Ö Padomes Õ Regulas (EEK) Nr. 4055/86[11] 1. panta 2. punktā; d) ikvienai fiziskai personai, kas ir Ö Savienības Õ rezidents, ja vien šī persona neatrodas savā pilsonības valstī; e) ikvienai citai fiziskai personai Ö Savienības Õ teritorijā, tostarp Ö Savienības Õ teritoriālajos ūdeņos un gaisa telpā, kā arī jebkurā lidmašīnā vai uz jebkura kuģa, kas ir dalībvalsts jurisdikcijā vai kontrolē, ja šī persona darbojas savā profesijā. Ö 2. 1. punkta mērķiem būt 'rezidentam Savienībā' nozīmē būt juridiski reģistrētam Savienībā vismaz sešus mēnešus 12 mēnešu laikposmā tieši pirms dienas, kurā, pamatojoties uz šo regulu, rodas pienākums vai tiek izmantotas tiesības. Õ ê 37/2014 1. pants un pielikuma 6. punkta 4. apakšpunkts ð jauns 12. pants 1. Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus. 2. Pilnvaras pieņemt 1. ð un 5. ï pantā minētos deleģētos aktus Komisijai piešķir uz piecu gadu laikposmu no 2014. gada 20. februāris. Komisija sagatavo ziņojumu par pilnvaru deleģēšanu vēlākais deviņus mēnešus pirms piecu gadu laikposma beigām. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām. 3. Eiropas Parlaments vai Padome jebkurā laikā var atsaukt 1. ð un 5. ï pantā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus. 4. Tiklīdz tā pieņem deleģētu aktu, Komisija par to paziņo vienlaikus Eiropas Parlamentam un Padomei. 5. Saskaņā ar 1. ð un 5. ï pantu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus, vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas minēto laikposmu pagarina par četriem mēnešiem. ê 13. pants Regulu (EK) Nr. 2271/96 atceļ. Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā. ê 2271/1996 (pielāgots) 14. pants Šī regula stājas spēkā Ö divdesmitajā Õ dienā Ö pēc tās Õ publicēšanas Eiropas Ö Savienības Õ Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Šī regula uzliek saistības kopumā un ir tieši piemērojama dalībvalstīs saskaņā ar Līgumiem. Briselē, Eiropas Parlamenta vārdā – Padomes vārdā – priekšsēdētājs priekšsēdētājs [1] COM(87) 868 PV. [2] Skat. Secinājumu A daļas 3. pielikumu. [3] Iekļauts likumdošanas programmā 2014. gadam. [4] Skat. šī priekšlikuma II pielikumu. [5] OV C […], […], […] lpp. [6] Padomes 1996. gada 22. novembra Regula (EK) Nr. 2271/96, ar ko paredz aizsardzību pret trešās valsts pieņemtu tiesību aktu eksteritoriālas piemērošanas sekām un no tiem izrietošām vai ar tiem pamatotām darbībām (OV L 309, 29.11.1996., 1. lpp.). [7] Skatīt II pielikumu. [8] 1996. gada 22. novembra Vienotā rīcība, ko Padome pieņēmusi, pamatojoties uz J.3. un K.3. pantu Līgumā par Eiropas Savienību, attiecībā uz pasākumiem, kas aizsargā pret trešās valsts eksteritoriālu likumu un citu normatīvo aktu piemērošanas sekām un darbībām, kuras uz tiem balstās vai notiek sakarā ar tiem (96/668/ KĀDP) (OV L 309, 29.11.1996., 7. lpp.). [9] Eiropas Parlamenta un Padomes 2011. gada 16. februāra Regula (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.). [10] Eiropas Parlamenta un Padomes 2012. gada 12. decembra Regula (ES) Nr. 1215/2012 par jurisdikciju un spriedumu atzīšanu un izpildi civillietās un komerclietās (OV L 351, 20.12.2012., 1. lpp.). [11] Padomes 1986. gada 22. decembra Regula (EEK) Nr. 4055/86, ar ko brīvas pakalpojumu sniegšanas principu piemēro jūras pārvadājumiem starp dalībvalstīm un starp dalībvalstīm un trešām valstīm (OV L 378, 31.12.1986., 1. lpp.). ê 2271/96 (pielāgots) è1 Labojums, OV L 179, 8.7.1997., 10. lpp. PIELIKUMS NORMATĪVIE AKTI UN JURIDISKIE INSTRUMENTI, minēti 1. pantā VALSTS: AMERIKAS SAVIENOTĀS VALSTIS AKTI 1. “Nacionālās aizsardzības sankciju akts 1993. budžeta gadam”, XVII sadaļa “1992. gada Kubas demokrātijas akts”, 1704. un 1706. iedaļa Prasītā atbilstība: Prasības ir apvienotas “1996. gada Kubas brīvības un demokrātiskās solidaritātes aktā”, skat. turpmāk. Iespējamais kaitējums ES interesēm: Radušās saistības tagad ir iekļautas “1996. gada Kubas brīvības un demokrātiskās solidaritātes aktā”, skat. turpmāk. 2. “1996. gada Kubas brīvības un demokrātiskās solidaritātes akts” I sadaļa Prasītā atbilstība: Ievērot SV ekonomisko un finansiālo embargo attiecībā uz Kubu, cita starpā neeksportējot uz SV tieši vai ar trešo valstu starpniecību nekādas Kubas izcelsmes preces vai pakalpojumus vai arī preces vai pakalpojumus, kas ietver Kubas izcelsmes materiālus vai preces, netirgojot preces, kas atrodas vai ir atradušās Kubā vai arī transportētas no vai caur to, nenodarbojoties ar Kubas izcelsmes cukura reeksportu uz SV bez eksportētāja valsts kompetentas iestādes paziņojuma vai neimportējot SV cukura izstrādājumus bez garantijas, ka tie nav Kubas ražojumi, iesaldējot Kubas aktīvus un finansu darījumus ar Kubu. Iespējamais kaitējums ES interesēm: Aizliegums iekraut vai izkraut kuģa kravu jebkurā SV vietā vai ienākt jebkurā SV ostā; atteikums importēt jebkuras Kubas izcelsmes preces vai pakalpojumus un importēt Kubā SV izcelsmes preces vai pakalpojumus, finansiālo darījumu, kuros iesaistīta Kuba, bloķēšana. III un IV sadaļa: Prasītā atbilstība: Izbeigt “tirgošanos” ar īpašumu, kas agrāk piederējis personām no SV (tostarp kubiešiem, kas ieguvuši SV pilsonību) un kas ekspropriēts saskaņā ar Kubas režīmu. (tirgošanās ir izmantošana, pārdošana, īpašuma tiesību nodošana, kontrole, pārvaldība un citas darbības personas labā). Iespējamais kaitējums ES interesēm: Ar jau radušās saistībām saistīta tiesvedība SV pret šajos tirdzniecības darījumos iesaistītiem ES pilsoņiem vai uzņēmējsabiedrībām, kas noved pie spriedumiem/lēmumiem par kompensācijas (daudzkārtīgas) maksājumiem SV. Iebraukšanas SV atteikums personām, kas iesaistītas minētajā tirdzniecībā, tostarp viņu laulātajiem, nepilngadīgajiem bērniem un pilnvarniekiem. 3. “1996. gada Irānas un Lībijas sankciju akts” Prasītā atbilstība: Neieguldīt Irānā vai Lībijā summu, kas pārsniedz 40 miljonus SV dolāru 12 mēnešu laikposmā un kas tieši un ievērojami palīdz vairot Irānas un Lībijas spēju attīstīt to naftas resursus. (Ieguldījums, kas attiecas uz līguma noslēgšanu par minēto attīstību, galvojums attiecībā uz to, no tā gūtā peļņa, vai īpašuma daļas pirkums). NB: Tas neattiecas uz ieguldījumiem, kas veikti saskaņā ar līdz 1996. gada 5. augustam noslēgtajiem līgumiem. Embargo attiecībā uz Lībiju ievērošanu paredz Apvienoto Nāciju Drošības Padomes Rezolūcija Nr. 748 (1992) un Rezolūcija Nr. 883 (1993). Iespējamais kaitējums ES interesēm: SV Prezidenta veiktie pasākumi, lai ierobežotu importu vai apgādi SV, aizliegums iecelšanai par galveno preču izplatītāju vai par SV valdības vērtspapīru glabātāju, pieejas aizdevumiem atteikums no SV finanšu institūcijām, SV noteiktie eksporta ierobežojumi vai EXIM (eksporta – importa) bankas palīdzības atteikums. NORMATĪVIE AKTI 1. è1 31 CFR ç (Federālo normatīvo aktu kodekss), V nodaļa (izdevums 7-1-95), 515. daļa – Kubas aktīvu kontroles noteikumi, apakšiedaļa B (Aizliegumi), E (Licences, atļaujas un licencēšanas politikas ziņojumi) un G (Sodi) Prasītā atbilstība: Aizliegumi ir apvienoti “1996. gada Kubas brīvības un demokrātiskās solidaritātes akta” I sadaļā, skat. iepriekš. Turklāt pieprasa licenču un/vai atļauju iegūšanu attiecībā uz ekonomisko darbību, kas saistīta ar Kubu. Iespējamais kaitējums ES interesēm: Pārkāpumu gadījumos – soda naudas, atsavināšana, brīvības atņemšana. ____________ é II PIELIKUMS Atceltā direktīva ar tajā secīgi veikto ar sekojošo grozījumu sarakstu Padomes Regula (EK) Nr. 2271/96 (OV L 309, 29.11.1996., 1. lpp.) || || || Padomes Regula (EK) Nr. 807/2003 (OV L 122, 16.5.2003., 36. lpp.) || tikai III pielikuma 50. punkts || Eiropas Parlamenta un Padomes Regula (ES) Nr. 37/2014 (OV L 18, 21.1.2014., 1. lpp.) || tikai pielikuma 6. punkts _____________ III PIELIKUMS Atbilstības tabula Regula (EK) Nr. 2271/96 || Šī regula 1. līdz 4. pants || 1. līdz 4. pants 5. pants || 5. panta pirmā un otrā daļa - || 5. panta trešā daļa 6. pants || 6. pants 7. panta ievadvārdi || 7. panta ievadvārdi 7. panta a) punkts || 7. panta a) punkts 7. panta b) punkts || 7. panta b) punkts 7. panta d) punkts || 7. panta c) punkts 7. panta e) punkts || 7. panta d) punkts 8., 9. un 10. pants || 8., 9. un 10. pants 11. panta ievadvārdi || 11. panta 1. punkta ievadvārdi 11. panta 1. punkts || 11. panta 1. punkta a) apakšpunkts 11. panta 2. punkts || 11. panta 1. punkta b) apakšpunkts 11. panta 3. punkts || 11. panta 1. punkta c) apakšpunkts 11. panta 4. punkts || 11. panta 1. punkta d) apakšpunkts 11. panta 5. punkts || 11. panta 1. punkta e) apakšpunkts 11. panta 1. punkta zemsvītras piezīme || 11. panta 2. punkts 11. a pants || 12. pants - || 13. pants 12. pants || 14. pants Pielikums || I pielikums - || II pielikums - || III pielikums _______________